Témazáró dolgozat

A középkor irodalma

A csoport

1. Határozd meg az alábbi fogalmakat!
   1. vallomás: a szerző lelki életének, törekvéseinek, világfelfogásának őszinte, elmélkedő jellegű feltárása
   2. trubadúr: lírai, legtöbbször szerelmes versek énekes előadója a középkorban
   3. ghibellin: a császárpártiak neve az itáliai városállamokban a XII-XIV. században
   4. ballada: műfajt és versformát is jelölő fogalom; Villonnál elsősorban formai értelemben használjuk: három nyolcsoros, refrénnel végződő versszakból és egy ajánlásból áll, amely megismétli, vagy variálja a refrént
   5. alliteráció: egymás után következő szavak kezdőhangjának megegyezése
2. Kinek mely művéből származnak a következő idézetek?
   1. Áldjon, én Uram, asszony-nénénk, a Hold és minden csillagok,

kiket az égre szórtál és szépek most és kedvesek és csillogók. - **Assisi Szent Ferenc: *Naphimnusz***

* 1. Éreztem, hogy ezek a gonoszságok béklyóba fognak engem. Ajkam szánalmas szavakat nyögdécselt. Meddig? Meddig lesz ez a holnap, és az újra holnap? Miért nem most rögtön? Aljasságomnak miért nem veti végét mindjárt ez az óra? - **Szent Ágoston: *Vallomások***
  2. Elértük, mit ajkam előre mondott,

ahol meglátod a keserű népet,

a sok gonoszt s eszeveszett bolondot.” - **Dante: *Isteni színjáték***

1. Elemezd a *Naphimnusz*t!

Lehetséges tartalmi elemek: Az ima és irodalmi szöveg közti különbség és hasonlóság; a himnusz műfaja; az olasz nyelvemlék, a gótika világképének megjelenése Szent Ferenc írásaiban, a zsoltár és a dicsőítő himnusz, a középkori világkép, a négy alapelem

1. Véleménykifejtés: Rövid esszé keretében fejtsd ki, Villon *Jó tanítás balladája a rossz életűeknek* c. balladájában lévő tanítás tényleg jó-e!

Témazáró dolgozat

A középkor irodalma

B csoport

1. Határozd meg az alábbi fogalmakat!
   1. legenda: a szentek életének, a velük kapcsolatos csodás történeteknek prózai vagy verses elbeszélése
   2. vágáns: vándoréletet élő értelmiségi, aki nem ritkán latin nyelvű, világi jellegű, szatirikus, a világi gyönyöröket dicsérő verseket ír
   3. guelf: pápapártiak neve az itáliai városállamokban a XII-XIV. században
   4. haláltánc: olyan műfaj, amely többféle művésze ti ágban megjelent a késő középkortól kezdve, központi alakja a csontváz halál, aki táncba viszi, majd sírba kényszeríti az embereket
   5. kompiláció: idegen forrásokból, többféle anyagból összeállított mű

1. Kinek mely művéből származnak a következő idézetek?
   1. Állt az anya keservében / sírva a kereszt tövében, / melyen függött szent fia. - **Jacopone da Todi: *Stabat mater***
   2. Én korcsmába akarok

meghalni, s komiszság

lenne, hogy búcsúkupám

számról leszakítsák. - **Ismeretlen szerző: *Carmina Burana***

* 1. Ez volt ő. Nem csoda, hogy így

Rongyokban érte a halála.

S mi több, utolsó perceit,

Még azt is Ámor 2 vad fulánkja

Kínozta, marta, szúrta, vájta,

Jobban, mint kardhegy vagy horog.

Így lett ő mindnyájunk csodája,

Mikor e földtől búcsuzott. - **Villon: *Záróballada***

1. Néhány szabadon választott költemény segítségével mutasd be Villon költészetét!
2. Véleménykifejtés: Rövid esszé keretében fejtsd ki, igaz-e, hogy a középkor „sötét” volt!